Kvalifikácia na Majstrovstvá Európy vo futbale 2020

Kvalifikácia na Majstrovstvá Európy vo futbale 2020 bola futbalová súťaž, ktorá sa začala v marci 2019 a skončila v novembri 2020. Kvalifikácie sa zúčastnilo všetkých 55 tímov členských krajín UEFA, pričom do záverečnej súťaže ME 2020 postúpilo 24 tímov. Priamo z kvalifikácie postúpilo 20 tímov, ďalšie 4 tímy vzišli z baráže, ktorá bola spojená s výsledkami reprezentácie v Lige národov UEFA 2018/2019. Prvýkrát od roku 1976 nie je žiadny účastník automaticky kvalifikovaný ako tím hostiteľskej krajiny.
 
Žrebovanie kvalifikačných skupín prebehlo 2. decembra 2018 v Convention Centre Dublin v Dubline v Írsku.

Zmeny v pravidlách 
UEFA pred touto kvalifikáciou zmenila pravidlo o žltých kartách - doteraz hráč nesmel nastúpiť do jedného stretnutia po dvoch obdržaných žltých kartách, teraz to tak bude až po troch žltých kartách.

Kvalifikované tímy 

 Poznámky

Systém kvalifikácie 
Prvýkrát od roku 1976 sa nekvalifikuje žiadna reprezentácia automaticky na záverečný turnaj a kvalifikácie sa tak zúčastňuje všetkých 55 tímov členských krajín UEFA. Pretože sa zápasy odohrajú v 12 rôznych krajinách, môže sa stať, že sa niektorý zo zápasov odohrá v krajine, ktorá sa záverečného turnaja nezúčastní.

V roku 2018 UEFA zaviedla novú súťaž, Ligu národov UEFA. Výsledok v ročníku 2018/2019 umožní reprezentačným tímom získať miesto na záverečnom turnaji, aj keď si nevybojujú priamy postup z kvalifikačných skupín. Vzhľadom k formátu baráže je zaistené, že sa na EURO 2020 objaví aspoň jeden tím z každej výkonnostnej skupiny Ligy národov.

Základné skupiny 
55 tímov bolo rozžrebovaných do desiatich skupín. V 5 skupinách hrá šesť tímov, v 5 skupinách hrá päť tímov. V skupinách sa stretne každý s každým doma a vonku. Víťazi skupín a tímy na druhých miestach postúpia priamo na Majstrovstvá Európy vo futbale 2020.

Kritériá pri rovnosti bodov 
Ak budú mať dva alebo viac tímov po skončení kvalifikačných zápasov rovnaký počet bodov, rozhodujú o poradí nasledujúce kritériá:

 Vyšší počet bodov získaných v skupine v zápasoch tímov, medzi ktorými sa rozhoduje,
 Gólový rozdiel zo zápasov v skupine v zápasoch tímov, medzi ktorými sa rozhoduje,
 Vyšší počet strelených gólov v zápasoch tímov, medzi ktorými sa rozhoduje,
 Vyšší počet strelených gólov v zápasoch vonku tímov, medzi ktorými sa rozhoduje.

Ak budú mať po použití 1. až 4. kritéria dva alebo viac tímov stále rovnaké poradie, rozhodnú tieto kritériá:

 Z výsledkov všetkých zápasov v skupine:
 Vyšší gólový rozdiel,
 Vyšší počet strelených gólov,
 Vyšší počet strelených gólov v zápasoch vonku,
 Poradie v súťaži fair play,
 Pozície v rebríčku koeficientov.

Baráž 
O zvyšných štyroch miestach sa prvýkrát nebude rozhodovať formou zápasov doma-vonku medzi tímami na tretích miestach po kvalifikačných skupinách, ale namiesto toho sa vyberie 16 tímov na základe výsledkov v Lige národov. Z každej výkonnostnej ligy v Lige národov (Liga A, Liga B, Liga C, Liga D) budú vybrané 4 tímy a tieto spolu zohrajú play-off o jedno miesto na záverečnom turnaji. Celkom sa tak odohrajú 4 play-off o 4 zostávajúce voľné miesta.

Víťazi skupín Ligy národov sú automaticky zaradení do play-off vo svojej výkonnostnej Lige. Ak si víťaz skupiny v Lige národov zabezpečí priamy postup z kvalifikačnej skupiny na EURO 2020, potom bude do play-off zaradený ďalší tím podľa umiestnenia v danej výkonnostnej Lige.

Ak v danej výkonnostnej Lige nebude po kvalifikačných skupinách ostávať dostatočný počet nekvalifikovaných tímov pre odohranie play-off, potom sa účasť v play-off presunie na ďalšie tímy podľa celkového rebríčka Ligy národov. Víťazi skupín v Lige národov majú zaistené, že sa nestretnú s tímami z vyššej výkonnostnej Ligy.

Každé play-off sa bude skladať z dvoch semifinále, hraných na jeden zápas. Najvyššie postavený tím privíta štvrtý tím; druhý tím bude hostiť zápas s tretím tímom. Hostiteľ finále sa rozhodne žrebom.

Kvalifikačné skupiny

Skupina A 

|}

Skupina B 

|}

Skupina C 

|}

Skupina D 

|}

Skupina E 

|}

Skupina F 

|}

Skupina G 

|}

Skupina H 

|}

Skupina I 

|}

Skupina J 

|}

Baráž 
Tímy, ktoré sa na záverečný turnaj neprebojovali z kvalifikačných skupín, mali šancu sa naň dostať cez baráž vo forme play-off. Pre každú výkonnostný Ligu v Lige národov UEFA bolo vyhradené jedno miesto na záverečnom turnaji EURO 2020. 

Play-off zohrali štyri tímy v každej výkonnostnej skupine, ktoré nepostúpili priamo na záverečný turnaj. Najskôr sa miesta prideľovali víťazom skupín v Lige národov, potom ďalším podľa rebríčka v rámci výkonnostných skupín a následne tímom podľa celkového rebríčka.

Tímy postupujúce do baráže

Žreb 
Žreb prebehol po skončení kvalifikačných skupín. Odohral sa 22. novembra 2019 v Nyone, vo Švajčiarsku.

UEFA ešte pred žrebom načrtla všeobecné princípy, ktorými sa mal žreb riadiť a výnimky pre vybrané situácie. 

 Dôvody športové: Víťazi skupín nesmú hrať s tímom z vyššej ligy.
 Dôvody spojené so súťažou: Pre zvýšenie počtu hostiteľských krajín na turnaji môžu byť tímy z hostiteľských krajín preradené do inej skupiny play-off.
 Zakázané zápasy: Z politických dôvodov sa nemôžu odohrať zápasy týchto súperov: Arménsko s Azerbajdžanom, Gibraltár so Španielskom, Kosovo s Bosnou a Hercegovinou, Kosovo so Srbskom, Rusko s Ukrajinou. Ak nebude možné rozdeliť tímy do rôznych skupín play-off, potom budú stanovené podmienky, za ktorých sa zápas zohrá (neutrálna pôda, zápas bez divákov a pod.).
 Nasadenie tímov: Pri určitej kombinácii tímov bude nutné použiť nasadzovanie pre žreb.

Po kvalifikačných skupinách bol zostavený rebríček, z ktorého vyplynulo 16 tímov pre baráž. Postupne sa priraďovali tímy do skupín play-off, od Ligy D po Ligu A.

 Z Ligy D sa kvalifikovali 4 tímy, a to víťazi skupín. Tieto tímy tvoria jednu kompletnú skupinu play-off.
 Z Ligy C sa kvalifikovalo 7 tímov, a to 3 víťazi skupín a 4 ostatné tímy. Žreb teda rozhodol, ktorý zo zvyšných 4 tímov bol pridaný do tejto skupiny play-off a ktoré boli priradené do niektorej z vyšších skupín.
 Z Ligy B sa kvalifikovali 4 tímy, takže vytvorili jednu kompletnú skupinu play-off.
 Z Ligy A sa kvalifikoval iba tím Islandu.

Žreb sa týkal týchto tímov (zoradené podľa poradia rebríčka Ligy národov):

 
 
 
 

Jednotlivé skupiny play-off po žrebe vyzerajú takto:

 Legenda

 (H) - hostiteľská krajina EURO 2020

Play-off skupiny A 
Semifinálové zápasy sa hrali 8. októbra 2020. Finále sa hralo 12. novembra 2020. Víťaz tohto play-off bude hrať na Majstrovstvách Európy v skupine F.

Play-off skupiny B 
Semifinálové zápasy sa hrali 8. októbra 2020. Finále sa hralo 12. novembra 2020. Víťaz tohto play-off bude hrať na Majstrovstvách Európy v skupine E.

Play-off skupiny C 
Semifinálové zápasy sa hrali 8. októbra 2020. Finále sa hralo 12. novembra 2020. Víťaz tohto play-off bude hrať na Majstrovstvách Európy v skupine D.

Play-off skupiny D 
Semifinálové zápasy sa hrali 8. októbra 2020. Finále sa hralo 12. novembra 2020. Víťaz tohto play-off bude hrať na Majstrovstvách Európy v skupine C.

Referencie

Externé odkazy 
 Kvalifikácia na Majstrovstvá Európy 2020 na uefa.com

Majstrovstvá Európy vo futbale 2020
Kvalifikácia na Majstrovstvá Európy vo futbale
Futbal v 2019
Futbal v 2020